EGO in Dei nomine Theobaldus Comes Cabilonensis omnibus filijs sanctæ Ecclesiæ in Domino salutem. Audiui a prædecessoribus meis,  vicinis antiquis viris, quod nobilissimus Comes Gaufredus, qui post mortem præstantissimi,  Christianissimi Comitis aui nostri Lamberti accepit eius coniugem auiam meam Adheidem Comitissam, accessit ad beatæ recordationis Abbatem Mayolum,  commendauit illi Monasterium in suburbio Cabilonensis ciuitatis a Guntranno nobilissimo  religioso Rege magnifice cōstructum, vbi requiescit corpus beati Marcelli Martyris, eo tenore vt Religionem Monastici Ordinis, quæ pene abolita fuerat, reformaret; iura  possessiones ad ipsum locum pertinentes excoleret:  vt ipse,  successores eius Cluniacēses Abbates perpetualiter haberent  possiderent. Hanc autem commendationem siue donationem fecit supradictus Comes Gauffredus domno Mayolo, cum consilio coniugis suæ,  filij eius Hugonis tunc Clerici, postea Episcopi: annuente  laudante Almerico Duce. Postea vero regnante serenissimo Rege Roberto, auunculus meus domnus Hugo Comes  Episcopus, præsente ipso Rege, Comitibus,  Episcopis istius patriæ, supradicti Monasterij donum tradidit domno Odiloni Abbati, successori Abbatis Mayoli, vt ipse iure antecessoris sui locum haberet, teneret,  possideret. Ego vero gratia Dei Comes Theobaldus, quod antecessores nostri  parentes Deo  sancto Petro,  loco Cluniacensi dederunt, laudo, volo,  confirmo. Et vxori meæ,  meis fidelibus laudare  firmare facio:  quandiu vixero, testis  adiutor ero. Post meum decessum qui contra hanc restitutionem venerit, iram Dei omnipotentis incurrere sese non dubitabit. Signum Theobaldi Comitis, qui hoc testamentum laudauit, atque firmauit, suosque fideles  amicos firmare præcepit. S. Ermentrudis eius coniugis. S. Hugonis de Mont-paon. S. Ansedei de Nauiliaco. S. Tetardi de Raon.